אביו של הילד שריגש את ריבלין: "הזדמנות ללמד נתינה"
באחת מהתמונות הכי מרגשות של הימים האחרונים מופיע גבע בן ה-4, שהגיע לבית הנשיא כדי לנחם את הנשיא ריבלין אחרי הלוויתה של נחמה ריבלין, ולהעניק לו את הצעצוע האהוב עליו. בראיון באולפן חדשות הבוקר, סיפר האב: "זו הייתה הזדמנות להגיד לנשיא תודה, שהוא נפלא ושאנחנו אוהבים אותו"
חדשות הבוקר | mako | פורסם 10/06/19 10:00
ביום חמישי האחרון נפתחו דלתות בית הנשיא לאלפי מנחמים ומנחמות שהגיעו לחזק ולחבק את הנשיא ריבלין, לאחר שאיבד את אישתו, הגברת הראשונה נחמה ריבלין. כנראה שהמנחם המתוק ביותר שהגיע לשם הוא גבע לזר בן ה-4 מקיבוץ שדה נחום, שהחליט להעניק לו את הצעצוע האהוב עליו.
בראיון מיוחד באולפן חדשות הבוקר עם גבע ואביו, שי לזר, סיפר האב שההכרות המיוחד של בנו עם ריבלין החלה בקליפ "שבט אחים ואחיות" שבו השתתף. "כשנחמה נפטרה, אימא של גבע, מירב, הסבירה לו שהנשיא איבד את החברה שלו", סיפר, "כששמענו שבית הנשיא נפתח לניחום אבלים, ראינו הזדמנות להגיד לנשיא תודה, שוהוא נפלא ושאנחנו אוהבים אותו, וללמד את גבע נתינה".